ພິທີຮັບຟັງ ປາຖະກະຖາ ລະນຶກວັນສາກົນ ແລະ ສັບປະດາ ແຫ່້ງຊາດ ເພື່ອລົບລ້າງຄວາມທຸກຍາກ ແຫ່ງຊາດ ປີ 2015
ຄວາມທຸກຍາກ ແລະ ໄພອຶດຫິວ ແມ່ນອຸປະສັກອັນໃຫຍ່ຫຼວງ ແລະ ເປັນໄພຄຸກຄາມຊີວິດຂອງມວນມະນຸດ, ເຊິ່ງຜົນກະທົບຂອງຄວາມທຸກຍາກ ເປັນສາເຫດໜຶ່ງທີ່ພາໃຫ້ເກີດຄວາມວຸ້ນວາຍທາງດ້ານເສດຖະກິດ, ດ້ານຄວາມໝັ້ນຄົງທາງການເມືອງ, ດ້ານຄວາມສະຫງົບປອດໄພ ແລະ ຄວາມເປັນລະບຽບຮຽບຮ້ອຍຂອງສັງຄົມ. ດັ່ງນັ້ນ, ໃນວັນທີ 13.11.2015 ທີ່ຜ່ານມາ ສມປຊ ໄດ້ຈັດພິທີຮັບຟັງປາຖະກະຖາລະນຶກວັນສາກົນ ແລະ ເພື່ອລົບລ້າງຄວາມທຸກຍາກ ບັນຍາຍພາຍໃຕ້ຂອງ ທ່ານ ຈິດ ທະວີໄຊ ຫົວໜ້າຫ້ອງການແຜນການ ແລະ ພົວພັນຕ່າງປະເທດ, ຄະນະພັດທະນາຊົນນະບົດ ແລະ ລົບລ້າງຄວາມທຸກຍາກຂັ້ນສູນກາງ ມີບັນດາພະນັກງານ-ຄູອາຈານ ແລະ ນັກສຶກສາທຸກຮຸ່ນທຸກລະບົບເຂົ້າຮ່ວມ 300 ກວ່າທ່ານ.
ພິທີແລກປ່ຽນບົດຮຽນວຽກງານຊາວໜຸ່ມ ລະຫວ່າງ ຄະນະບໍລິຫານງານຊາວໜຸ່ມ ສມປຊ ແລະ ຄະນະບໍລິຫານງານຊາວໜຸ່ມ ກອງພັນໃຫຍ່ 941
ໃນຕອນບ່າຍຂອງວັນທີ 4 ພະຈິກ 2015 ທີ່ຜ່ານມານີ້, ຄະນະບໍລິຫານງານຊາວໜຸ່ມ ສມປຊ ໄດ້ຈັດພິທີແລກປ່ຽນບົດຮຽນວຽກງານຊາວໜຸ່ມ ລະຫວ່າງຄະນະບໍລິຫານງານຊາວໜຸ່ມ ສມປຊ ແລະ ຄະນະບໍລິຫານງານຊາວໜຸ່ມກອງພັນໃຫຍ່ 941 ຂຶ້ນ ທີ່ຫ້ອງປະຊຸມໃຫຍ່ 302 ພາຍໃຕ້ການເປັນປະທານຂອງ ສະຫາຍ ປທ ແສງຈັນ ຈັນທະສຸກ ຮອງເລຂາ, ປະທານກວດກາຄະນະບໍລິຫານງານຊາວໜຸ່ມ ສມປຊ, ເປັນກຽດເຂົ້າຮ່ວມຂອງ ສະຫາຍ ສຈ ປອ ບຸນທີ ເຄືອມີໄຊ ຄະນະບໍລິຫານງານພັກ, ຜູ້ຊີ້ນຳວຽກງານອົງການ ຈັດຕັ້ງມະຫາຊົນ, ຫົວໜ້າກົມຄຸ້ມຄອງການຄົ້ນຄວ້າວິທະຍາສາດ, ນອກຈາກນັ້ນຍັງມີ ສະຫາຍ ພັທ ພູໂຂງ ມະໂນລາ ຄະນະພັກ, ຄະນະບັນຊາຫົວໜ້າພະແນກການເມືອງ ກອງພັນໃຫຍ່ 941, ມີຄະນະບໍລິຫານງານ ຊາວໜຸ່ມ, ເລຂາຊາວໜຸ່ມຕະຫຼອດຮອດສະມາຊິກຊາວໜຸ່ມຂອງ ສມປຊ ແລະ ຂອງກອງພັນໃຫຍ່ 941 ກໍໄດ້ໃຫ້ກຽດເຂົ້າຮ່ວມຈຳນວນ 50 ກວ່າ ສະຫາຍ.
ສະຖາບັນ ສື່ມວນຊົນ ແລະ ໂຄສະນາ ສສ ຫວຽດນາມ ເຂົ້າພົບປະຢ້ຽມຢາມ ສະຖາັບນ ການເມືອງ ແລະ ການປົກຄອງ ແຫ່ງຊາດ
ໃນວັນທີ 22.10.2015 ທີ່ຜ່ານມາ ທ່ານ ຮສ ພູວົງ ອຸ່ນຄຳແສນ ຮອງເລຂາຄະນະບໍລິຫານງານພັກ, ຮອງຫົວໜ້າ ສມປຊ ພ້ອມດ້ວຍຄະນະ ໄດ້ເປັນກຽດຕ້ອນຮັບການເຂົ້າຢ້ຽມຢາມພົບປະແລກປ່ຽນບົດຮຽນ ສະຖາບັນສື່ມວນຊົນ ແລະ ໂຄສະນາ ສສ ຫວຽດນາມ ທີ່ໄດ້ມາເຄື່ອນໄຫວວຽກງານຢູ່ ກະຊວງຖະແຫຼງຂ່າວ, ວັດທະນະທຳ ແລະ ການທ່ອງທ່ຽວ, ໂດຍການນຳພາຄະນະຂອງ ທ່ານ ຮສ ປອ ລິວ ວັນ ອານ ຮອງຜູ້ອຳນວຍການ ສະຖາບັນ ສື່ມວນຊົນ ແລະ ໂຄສະນາ ສສ ຫວຽດນາມ ພ້ອມດ້ວຍຄະນະ 6 ທ່ານ.
ຄະນະຜູ້ແທນ ສະຖາບັນ ກໍ່ສ້າງພະນັກງານ ໂຮ່ຈີມິນ ສສ ຫວຽດນາມ ພົບປະຢ້ຽມຢາມ ສະຖາບັນ ການເມືອງ ແລະ ການປົກຄອງ ແຫ່ງຊາດ
ສາຍພົວພັນມິດຕະພາບ ແລະ ຄວາມສາມັກຄີ ລະຫວ່າງ ລາວ-ຫວຽດນາມ ນັບມື້ນັບມີຄວາມແໜ້ນແຟ້ນ ໂດຍສະເພາະການພົວພັນຮ່ວມມືຮອບດ້ານ ລະຫວ່າງ ສອງຊາດສອງລັດ ແລະ ປະຊາຊົນ ສອງຊາດ ລາວ-ຫວຽດນາມ ທີ່ມີມູນເຊື້ອມາແຕ່ດົນນານ. ດັ່ງນັ້ນ, ມາໃນວັນທີ 20.10.2015 ທີ່ຜ່ານມາ ສະນັ້ນ ເພື່ອເປັນການເສີມຂະຫຍາຍສາຍພົວພັນດັ່ງກ່າວ ສະຖາບັນ ການເມືອງ ແລະ ການປົກຄອງ ແຫ່ງຊາດ ເຊິ່ງນຳພາຄະນະໂດຍ ທ່ານ ຮສ ປອ ບຸນຄົງ ຫຼ້າຄຳສາຍ ຮອງຫົວໜ້າ ສມປຊ ໄດ້ມີໂອກາດຕ້ອນຮັບຄະນະຜູ້ແທນ ສະຖາບັນ ກໍ່ສ້າງພະນັກງານ ໂຮ່ຈີມິນ ສສ ຫວຽດນາມ ໂດຍການນຳພາຄະນະຂອງ ທ່ານ ຮສ ປອ ຫວຽນ ວັນ ຈິງ ຫົວໜ້າ ສະຖາບັນ ກໍ່ສ້າງພະນັກງານ ໂຮ່ຈີມິນ ສສ ຫວຽດນາມ ພ້ອມດ້ວຍຄະນະ 15 ທ່ານ.